
ELŐTERJESZTÉS

Mórágy Község Képviselő - testületének 2023. november 21-i
rendes/rendkívüli testületi ülésére

	Tárgy:
	[bookmark: _Hlk95565142]Helyi Választási Bizottság tagjainak és póttagjainak megválasztása

	Előterjesztő:
	Dr. Márton Antal aljegyző

	Előterjesztést készítette:
	Dr. Márton Antal aljegyző

	Előterjesztés száma:
	68. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!

A választási eljárásról szóló 2013. évi XXXVI. törvény (a továbbiakban: Ve.) 14. § (1) bekezdése szerint a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 304. §-a alapján a helyi önkormányzati képviselők és polgármesterek választásán a következő választási bizottságok működnek:


a) Nemzeti Választási Bizottság,
b) területi választási bizottság,
c) helyi választási bizottság (a továbbiakban: HVB),
d) szavazatszámláló bizottság.


A Ve. 23. §-a értelmében A helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt.

A Ve. 25. §-a értelmében a választási bizottság tagjaira és póttagjaira tett indítványhoz módosító javaslat nem nyújtható be, a megválasztásról egy szavazással dönt a képviselő-testület. 

A Ve. 26. § b) pontja szerint, ha a HVB tagjainak megválasztására határidőben nem kerül sor, úgy a helyi választási iroda vezetőjének indítványára a területi választási bizottság hozza meg haladéktalanul a döntést.

A fentiekben hivatkozott felhatalmazás alapján Mórágy Község Helyi Választási Bizottsága tagjainak és póttagjainak személyére teszek javaslatot.

Kérem a Tisztelt Képviselő-testületet a határozati javaslat elfogadására!

Határozati javaslat

Mórágy Község Önkormányzatának Képviselő-testülete a választási eljárásról szóló 2013. évi XXXVI. törvény 23. § és 25. § felhatalmazása alapján a Mórágyi Helyi Választási Bizottság 

tagjának:
Forray Anett
Illés Tiborné
Nagy Anikó Dóra 
póttagjának:
Simondi Liza
Tóthné Nagy Mária

személyeket választja meg.

Határidő: HVB tagok és póttagok eskütételére 2023. november 26.  
Felelős: Glöckner Henrik polgármester

								Dr. Márton Antal sk.
								        aljegyző

